CELEX: 62019TN0024
Language: ro
Date: 2019-01-11 00:00:00
Title: Cauza T-24/19: Acțiune introdusă la 11 ianuarie 2019 – INC și Consorzio Stabile Sis/Comisia

11.3.2019   
            
            
               RO
            
            
               Jurnalul Oficial al Uniunii Europene
            
            
               C 93/73
            
         
      Acțiune introdusă la 11 ianuarie 2019 – INC și Consorzio Stabile Sis/Comisia
      (Cauza T-24/19)
      (2019/C 93/94)
      Limba de procedură: engleza
      
         Părțile
      
      
         Reclamante: INC SpA (Turino, Italia) și Consorzio Stabile Sis SCpA (Torino, Italia) (reprezentanți: H.-G. Kamann, F. Louis și G. Tzifa, avocați)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea Deciziei Comisiei C(2018) 2435 final din 27 aprilie 2018 în cazurile SA.49335 (2017/N) și SA.49336 (2017/N) (1);
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamante invocă un motiv pentru fiecare dintre cele două cazuri distincte de pretins ajutor de stat.
      
                  1.
               
               
                  Primul motiv, referitor la cazul SA.49336 (2017/N), potrivit căruia, prin adoptarea deciziei atacate, Comisia a încălcat articolul 108 alineatul (3) TFUE și articolul 4 alineatul (3) din Regulamentul (UE) 2015/1589 (2), în măsura în care nu a inițiat procedura oficială de investigare prevăzută la articolul 108 alineatul (2) TFUE, precum și la articolul 4 alineatul (4) și la articolul 6 din Regulamentul 2015/1589, în pofida dificultăților serioase întâlnite în cadrul procedurii de investigare preliminară referitoare la compatibilitatea cu piața internă a ajutorului de stat individual notificat în legătură cu un gestionar de autostradă cu plată italian (Autostrade per l’Italia SpA).
               
            
                  2.
               
               
                  Al doilea motiv, referitor la cazul SA.49335 (2017/N), potrivit căruia, potrivit căruia, prin adoptarea deciziei atacate, Comisia a încălcat articolul 108 alineatul (3) TFUE și articolul 4 alineatul (3) din Regulamentul (UE) 2015/1589, în măsura în care nu a inițiat procedura oficială de investigare prevăzută la articolul 108 alineatul (2) TFUE, precum și la articolul 4 alineatul (4) și la articolul 6 din Regulamentul (UE) 2015/1589, în pofida dificultăților serioase întâlnite în cadrul procedurii de investigare preliminară referitoare la compatibilitatea cu piața internă a ajutorului de stat individual notificat în legătură cu un al doilea gestionar de autostradă cu plată italian (Società Iniziative Autostradali e Servizi Spa).
               
            
         (1)  JO 2018, C 379, p. 3.
      
         (2)  Regulamentul (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene (JO 2015, L 248, p. 9).